**22 Informácia k možnosti zdržiavať sa mimo územia Slovenskej republiky viac ako 180**

 **dní.**

*Podľa §36 ods. 1 písm. d) zákona o pobyte cudzincov policajný útvar zruší prechodný pobyt, ak štátny príslušník tretej krajiny porušil povinnosť podľa § 111ods. 1 písm. u) (t.j. zdržiavať sa na území Slovenskej republiky viac ako polovicu času udeleného prechodného pobytu v kalendárnom roku; to neplatí, ak štátny príslušník tretej krajiny uplatňuje mobilitu v inom členskom štáte);to neplatí ak ide o Slováka žijúceho v zahraničí alebo o osobu s priznaným postavením osoby s dlhodobým pobytom v inom členskom štáte, alebo ak v danom kalendárnom roku je medzi udelením pobytu a koncom kalendárneho roka menej ako 90 dní.*

*Podľa §111 ods. 1 písm. a) zákona o pobyte cudzincov štátny príslušník tretej krajiny je povinný oznámiť písomne policajnému útvaru, že sa bude viac ako 180 dní nepretržite zdržiavať mimo územia Slovenskej republiky, ak má udelený trvalý pobyt.*

V prípade, že cudzinec sa po povolení pobytu na území Slovenskej republiky bude striedavo zdržiavať na území Slovenskej republiky a mimo územia Slovenskej republiky **nepretržite** (neprerušený pobyt) viac ako 180 dní, je v zmysle §111 ods. 1 písm. a) zákona o pobyte cudzinec povinný túto skutočnosť nahlásiť na policajnom útvare (Oddelenie cudzineckej polície PZ príslušnom podľa miesta jeho pobytu na území Slovenskej republiky).

Pokiaľ sa bude cudzinec zdržiavať mimo územia Slovenskej republiky len pár dní (aj keď opakovane) takúto povinnosť nemá.